CELEX: 32010D0645
Language: lt
Date: 1288051200000
Title: 2010/645/ES: 2010 m. spalio 26 d. Komisijos sprendimas, kuriuo pratęsiamas Sprendimo 2002/887/EB dėl natūralių arba dirbtiniu būdu išvestų žemaūgių Chamaecyparis Spach , Juniperus L . ir Pinus L . augalų iš Japonijos galiojimas (pranešta dokumentu Nr. C(2010) 7249)

27.10.2010   
            
            
               LT
            
            
               Europos Sąjungos oficialusis leidinys
            
            
               L 281/96
            
         KOMISIJOS SPRENDIMAS
   2010 m. spalio 26 d.
   kuriuo pratęsiamas Sprendimo 2002/887/EB dėl natūralių arba dirbtiniu būdu išvestų žemaūgių Chamaecyparis Spach, Juniperus L. ir Pinus L. augalų iš Japonijos galiojimas
   (pranešta dokumentu Nr. C(2010) 7249)
   (2010/645/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 15 straipsnio 1 dalį,
   kadangi:
   
               (1)
            
            
               2002 m. lapkričio 8 d. Komisijos sprendimu 2002/887/EB, leidžiančiu nukrypti nuo kai kurių Tarybos direktyvos 2000/29/EB nuostatų dėl natūralių arba dirbtiniu būdu išvestų žemaūgių Chamaecyparis Spach, Juniperus L. ir Pinus L. augalų iš Japonijos (2), valstybėms narėms ribotą laiką ir taikant konkrečius reikalavimus leidžiama nukrypti nuo Direktyvos 2000/29/EB 4 straipsnio 1 dalies nuostatų dėl Chamaecyparis Spach, Juniperus L. ir Pinus L. augalų iš Japonijos, išskyrus vaisius ir sėklas.
            
         
               (2)
            
            
               Leidžiančių nukrypti nuostatų, kurios pirmą kartą buvo suteiktos Komisijos sprendimu 93/452/EEB (3) ir vėliau – Sprendimu 2002/887/EB, galiojimas buvo ribotas, o minėtuose sprendimuose numatytos datos pirmą kartą buvo pratęstos Komisijos sprendimais 94/816/EB (4), 96/711/EB (5), 98/641/EB (6) ir 2001/841/EB (7), ir vėliau – Komisijos sprendimais 2004/826/EB (8), 2006/915/EB (9) ir 2008/826/EB (10).
            
         
               (3)
            
            
               Šis leidimas turėtų būti pratęstas, nes jį pagrindžiančios aplinkybės tebegalioja, o naujos informacijos, dėl kurios reikėtų persvarstyti konkrečias sąlygas, nėra. Be to, iš valstybių narių pagal Sprendimo 2002/887/EB 2 straipsnį sukauptos informacijos ir iš ryšių su Japonija įgyta patirties. Šiame sprendime taip pat nustatytos atitinkamos priemonės siekiant užtikrinti, kad būtų vykdoma leidžiančių nukrypti nuostatų taikymo sąlygų stebėsena. Todėl šiuo sprendimu suteiktus leidimus taikyti leidžiančias nukrypti nuostatas reikėtų pratęsti ilgesniam nei ankstesniais sprendimais nustatytam laikotarpiui – t. y. iki 2020 m. gruodžio 31 d.
            
         
               (4)
            
            
               Tačiau dėl fitosanitarinių priežasčių natūralūs arba dirbtiniu būdu išvesti žemaūgiai Juniperus L. augalai iš Japonijos iki 2020 m. gruodžio 31 d. turėtų būti importuojami tik tam tikru metų laiku.
            
         
               (5)
            
            
               Todėl Sprendimas 2002/887/EB turėtų būti atitinkamai iš dalies pakeistas.
            
         
               (6)
            
            
               Šiame sprendime nustatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2002/887/EB iš dalies keičiamas taip:
   
               1.
            
            
               2 straipsnio pirmoje ir antroje pastraipoje įrašas „2009 m. rugpjūčio 1 d. ir 2010 m. rugpjūčio 1 d.“ pakeičiamas įrašu „kiekvienų metų rugpjūčio 1 d.“
            
         
               2.
            
            
               4 straipsnio lentelė pakeičiama taip:
               
                           „Augalai
                        
                        
                           Laikotarpis
                        
                     
                           
                              Chamaecyparis
                           
                        
                        
                           nuo 2011 m. sausio 1 d. iki 2020 m. gruodžio 31 d.
                        
                     
                           
                              Juniperus
                           
                        
                        
                           iki 2020 m. gruodžio 31 d.–kasmet nuo lapkričio 1 d. iki kovo 31 d.
                        
                     
                           
                              Pinus
                           
                        
                        
                           nuo 2011 m. sausio 1 d. iki 2020 m. gruodžio 31 d.“
                        
                     
         2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. spalio 26 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  OL L 309, 2002 11 12, p. 8.
   
      (3)  OL L 210, 1993 8 21, p. 29.
   
      (4)  OL L 337, 1994 12 24, p. 87.
   
      (5)  OL L 326, 1996 12 17, p. 66.
   
      (6)  OL L 304, 1998 11 14, p. 36.
   
      (7)  OL L 313, 2001 11 30, p. 44.
   
      (8)  OL L 358, 2004 12 3, p. 32.
   
      (9)  OL L 349, 2006 12 12, p. 51.
   
      (10)  OL L 290, 2008 10 31, p. 25.